cyanic-selkie/wikianc huggingface dataset:
Skule Bårdsson
Skule som konge i 1239-1240
En statsmann med Skules erfaring må ha visst at han med et åpent opprør ikke bare gikk det uvisse i møte, men at risikoen var svært høy. Kanskje var han av den formodning at han ikke hadde mer å miste og at det var nå eller aldri. Som en gammel mann etter datidens standard, i en alder av femti år, startet han et opprør mot kong Håkon Håkonsson som ikke kan karakteriseres som annet enn desperat. Han gikk til opprør i harme mot å bli politisk umyndiggjort og «rente hodet mot den mur han selv mer enn noen annen hadde virket til å reise omkring Håkon Håkonssons trone», i Andreas Holmsens ord.
Skule lot seg hylle til konge av Norge på Øretinget 6. november 1239, men ikke uten motstand fra geistligheten. Erkebiskopens stedfortreder Eystein Syre var imot å la Skules menn ta St. Olavs skrin ut av kirken. Da de likevel gjorde det, lyste han dem i bann. Etter kåringen ble skrinet ført tilbake, men ingen prosesjon møtte Skule og kun to korsbrødre tok imot skrinet. Som konge var Skule allerede lyst i bann av geistligheten i sitt eget rike. Likevel reiste han en hær mot kong Håkon Håkonsson og dro sørover over land mot Oslo. Ved Låke i Nannestad på Romerike vant han over en styrke av Håkons menn. Skule Bårdsson tok så kontroll over Oslo.
Det siste slaget
Skule var i Oslo med sine menn, vårbelgene, mens kongens menn hadde lagt til ved Hovedøya om natten, og speidet inn mot byen. Neste morgen fossrodde de mot byen i grålysningen for å overraske Skule og hans menn inne i byen, men de ble oppdaget, og hærklokkene ringte. Håkons menn gikk likevel i land syd for byen, under vestskråningen av Ekebergåsen, og tok seg så inn til byen over den halvveis ødelagte Geitabru. De kom i kamp med det samme. Kampene ble utkjempet ved Martestokker og ved kirkegården ved Halvardskirken. Håkon Håkonssons menn var i overtall og vant frem, og motstanderne måtte etter hvert søke inn i kirken for å redde livet. Mange falt, det lå en haug av døde og døende ved døren; inne i kirken rådet gudsfreden og flyktningene kunne ikke forfølges innenfor kirkeporten. Dagen etter fikk de komme ut.
Hertug Skule flyktet til skogs og holdt seg skjult gjennom vinteren, kom seg deretter nordover til Nidaros, men klarte ikke å samle en ny flokk om seg. 24. mai samme år kom en avdeling av kongens menn sjøveien til Trøndelag. I følget var også Skules gamle fiende Åsulv Eiriksson. Nedbrutt søkte Skule tilflukt i Elgeseter kloster. Erkebiskop Sigurd var der, og forbød ufred. Han tilbød seg endog å betale løsesum for Skule. Til tross for erkebiskopens formaning satte birkebeinerne fyr på klosteret, og da Skule og følget hans kom ut, ble de hugget ned foran inngangen. Hertugens siste ord skal, ifølge tradisjonen, ha vært: "Ikke hugg meg i ansiktet." Hertug Skule var regnet for å være en vakker mann.
Skule ble gravlagt i Kristkirken i Nidaros. Erkebiskopen, alle korsbrødrene, mange prester, byfolk og mange av birkebeinerne var til stede. En hertugkrone kan påvises på en grav i domens krypt, og siden det har vært få hertuger i norsk historie, regnes det i dag som sannsynlig, men ikke sikkert, at graven inneholder Skules levninger.
Etterspill
Skules død markerte den endelige slutten på borgerkrigene i Norge. Borgerkrigene hadde vart i 110 år. En årsak var at alle kongssønner hadde rett til å kalle seg konge. Skules død markerte slutten på all opposisjon mot Håkon Håkonsson som norske konge, og han var heretter ubestridt enekonge. Han ble kronet til konge, selv om han ikke var ektefødt, av kardinal Vilhelm av Sabina i Bergen i 1247. I samsvar med det europeiske kirkelige synet på kongedømmet satte Håkon til side sin eldste sønn fordi han var født utenfor ekteskap. I stedet lot han sin eldste ektefødte sønn, Håkon, bli første arving til tronen. Etter de nye arvereglene som ble innført etter Skules død, forbeholdtes tittelen hertug kun for kongssønner som ikke selv kunne bli konge.
Islendingen og sagafortelleren Snorre Sturlason oppholdt seg i årene 1237–1239 i Norge. Han ga sin tilslutning til hertug Skule; og ble etter foranstaltning av kong Håkon drept i Reykjaholt i 1241.
Ettertidens vurderinger av Skule Bårdsson
Historikeren Peter Andreas Munch fremstilte i 1857 kong Håkon som høymiddelalderens store norske konge, mens Skule var svikeren mot landets rette konge. Dramatikeren Henrik Ibsen bygde på Munchs fremstilling av Håkon og Skule da han skrev «Kongsemnerne». Ibsen tolket i tillegg konflikten i lys av egne erfaringer fra sin samtid.
Historikeren Andreas Holmsen er en forlengelse av Koht når han skriver at «hans stortenkthet, hans herskerevne og hele hans høyreiste, vinnende personlighet lyser fram tvers gjennom den fiendtlige skildringen (i Håkon Håkonssons saga). «Og han var mer enn en strålende høvdingeskikkelse. Hans handlinger viser ham som tidens store statsmann.» Knut Helle mener derimot at «Skule forholdsvis lett ble utmanøvrert av kretsen rundt Håkon i de første årene etter 1217; det kan tyde på begrensninger både i hans handlekraft og realpolitiske evner.»
Verdimengde
Verdimengden eller bildet til en funksjon f er de verdiene funksjonen faktisk antar. Verdimengden er en delmengde av verdiområdet. For eksempel har funksjonen f(x) = |x|, der x er et reelt tall (har definisjonsmengde \mathbb{R}) verdimengde, de positive reelle tallene (inkludert 0), som er en delmengde av et mulig verdiområde \mathbb{R}. Det er vanlig å bruke notasjonen V_f for verdimengden, og vi har for en a\in A\}.
Otta–Dombåsbanen
Otta-Dombåsbanen betegner den 45,8 km lange jernbanestrekningen mellom Otta og Dombås på nåværende Dovrebanen.
Banen ble vedtatt i 1907 og åpnet 5. desember 1913. Stasjonsbygningene på strekningen er særlig forseggjort som følge av at det ble utlyst en arkitektkonkurranse i 1911, som Arnstein Arneberg vant.
Leirpollen
Leirpollen eller Store Leirpollen (nordsamisk: Juovlavuotna) er en fjordarm øst Tanafjorden i Tana kommune i Finnmark. Fjorden har innløp mellom Leirpollnes i vest og Giemašlávvonjárga i øst, og strekker seg 5,5 kilometer sørover til Austertana i bunnen av fjorden.
Fylkesvei 890 går langs hele vestsiden av fjorden.
Laika (album)
Laika er et musikkalbum utgitt av Åge Aleksandersen i 1991. Plata fikk terningkast 1 av Dagbladet og 2 av VG.
Jødejemenittisk arabisk
Jødejemenittisk arabisk er formen for jødearabisk som snakkes av jemenittiske jøder. Språket tales av rundt 51 000 mennesker, hvorav 50 000 nå bor i Israel, og kun 1000 i Jemen. Språket skiller seg ganske mye fra det ikke-jødiske arabiske språket som ellers blir talt i Jemen. Språket kan deles opp i dialektene san'a,  ' aden, be:da og habban. Språket blir, som de fleste andre jødiske språk, skrevet med det hebraiske alfabetet.
Manfred Mann’s Earth Band
Manfred Mann's Earth Band er et rockeband startet i 1971 av musikeren Manfred Mann. Bandet er kjent for sine singelhits «Blinded by the Light» fra 1976, skrevet av Bruce Springsteen, og «Davy's on the Road Again» fra 1978, av John Simon og Robbie Robertson.
Historie
Etter at bandet Manfred Mann ble oppløst i 1969 og Manfred Mann Chapter Three sluttet i 1970, satte Manfred Mann i gang med å samle musikere til et nytt band. Manfred Mann gikk bevisst inn for å danne et band som skulle fjerne seg fra hans tidligere band Manfred Manns popmusikk. Manfred Mann Chapter Three var en slags ekstrem forgjenger, med sin eksperimentelle jazz-rock.
Manfred Mann's Earth Band skulle være et kompromissløst band med musikken i sentrum, men med et litt mere salgbart tilsnitt. Bandets første seks album hadde samme besetning, med Mann på keyboard, Mick Rogers på gitar og vokal, Colin Pattenden på bass og Chris Slade på trommer. Slade skulle senere bli kjent som medlem av bandene AC/DC og Asia.
Bandets store gjennombrudd kom med en singelhit i form av Bruce Springsteen-låten «Blinded by the Light» fra bandets album The Roaring Silence i 1977, hvor også sangen «Questions» er hentet fra. Singelen «Davy's on the Road Again» fra bandets neste album, Watch fra 1978, ble også en stor hit. Dermed var Manfred Mann's Earth Bands rykte som et hitmaker-band etablert, uansett Manfred Manns egne ambisjoner for bandet.
Bandet har hatt flere vokalister, først gitaristen Mick Rogers som også var vokalist. Men Chris Thompson regnes av mange som Manfred Mann's Earth Bands "stemme", Thompson var vokalist i periodene 1975–1986, 1996–1999 og 2004. Nåværende vokalist er Robert Hart.
Manfred Mann's Earth Band har også blitt kjent for å spille inn coverversjoner av andre kjente artisters mindre kjente sanger, og har hatt suksess med dette. I tillegg til Springsteen-låter, har bandet spilt inn en rekke låter av Bob Dylan samt låter av blant andre Joni Mitchell, Lennon/McCartney, Randy Newman, Bob Marley og Jagger/Richards. Manfred Mann's Earth Band eksisterer fremdeles, og er stadig vekk på turné rundt om i Europa.
Luis Echeverría
Luis Echeverría Álvarez (født 17. januar 1922, død 8. juli 2022 ) var en meksikansk politiker som var Mexicos president fra 1970 til 1976. Fra 1964 og frem til han ble valgt til president hadde han en sentral rolle i det meksikanske indredepartementet. På denne tiden hadde han en del vanskelige arbeidsoppgaver, blant annet under studentopprøret i 1968 og den påfølgende tlatelolcomassakeren, kun noen få dager før Mexico skulle arrangere sommer-OL. I tiden da Echeverría var president, opplevde Mexico ekstrem inflasjon, devaluering av den meksikanske pesoen, og sterk økning i utenlandsgjelden.
Biografi
Echeverría var sønn av Rodolfo Echeverría og Catalina Álvarez. Echeverría begynte i 1947 ved Mexicos nasjonale autonome universitet og underviste om politisk teori og konstitusjonell rett. Han steg med tiden i hierarkiet innen Partido Revolucionario Institucional (PRI) og ble etterhvert privatsekretær for partiets president, Rodolfo Sánchez Taboada.
I januar 1945 giftet Echeverría seg med María Esther Zuno - de fikk åtte barn. Hans sønn Álvaro Echeverría Zuno, økonom, begikk selvmord i mai 2020 ved 71 års alder. I januar 2018 ble det meldt at Luis Echeverría hadde dødd, men dette ble senere dementert. Den 17. januar 2018 feiret han sin 96-årsdag på sykehus og ble utskrevet den 18. januar.
Den 1. april 2018, med en livslengde på 35,138 dager, overtraff han Pedro Lascuráin (1856–1952) når det gjelder livslengde, og ble den eldste tidligere presidenten i Mexicos historie.
Politisk karriere
Echeverrías tid som innenriksminister under Díaz Ordaz-administrasjonen var preget av økt politisk trykk ved det at annerledestenkende journalister, politikere og aktivister ble utsatt for sensur, vilkårlige arresteringer, tortur og utenomrettslige avrettelser. Dette toppert seg ved massakeren i Tlatelolco den 2. oktober 1968, som satte stopp for månader av sosiale protester over hele landet. Díaz Ordaz, Echeverría og forsvarsminister Marcelino Garcia Barragán er blitt betraktet som de intellektuelle opphavsmenn til massakeren, der hundrevis av ubevæpnede demonstranter ble drept av medlemmer av hæren. Året etter utvalgte Díaz Ordaz Echeverría til sin sin arvtager som president, og slik ble det at han overtok embedet den 1. desember 1970.
Han tapte med stor margin da Sikkerhetsrådet stemte den 7. desember 1976. Kina avla et symbolsk veto mot Waldheim i første runde, men stemte for hm i den andre. Echeverría fikk kun 3 stemmer mot Waldheims 14, med bare Panama som avstod å stemme for slik at Waldheims seier ikke skulle bli enstemmig.
På hjemmebane oppnådde Echeverría betydelig vekst i økonomien og fremmet iherdig flere infrastrukturprosjekter som nye havner i Lázaro Cárdenas og Ciudad Madero. Imidlertid ble hans ledelse også karakterisert av autoritære metoder - de facto uppstod i Mexico de første dokumenterte tilfeller av «dødsfly» i Latinamerika, Corpus Christi-massakeren i 1971 mot studentdemonstranter, «skitten krig» mot venstredissidenter, under Echeverría – og den økonomiske krise som oppstod i mot slutten av hans tid som president. I 2006 ble han tiltalt og beordret i husarrest for sin rolle i massakeren i Tlatelolco i 1968 och massakeren på Corpus Christi i 1971, men i 2009 ble anklagene mot ham nedlagt ved at de var blitt foreldede.
Eidsfjorden (Lebesby)
Eidsfjorden (nordsamisk: Oarjjit Nuorevuotna) er en fjordarm av Laksefjorden på sørsiden av Nordkinnhalvøya i Lebesby kommune i Finnmark. Fjorden strekker seg 15 km sørøstover til Hopseidet i bunnen av fjorden. Hopseidet er et om lag 500 meter bredt eid som går over til bunnen av Hopsfjorden, en fjordarm av Tanafjorden.
Fjorden har innløp mellom Kifjordneset i nord og Ersneset i sør. Vest for Kifjordneset går Kifjorden nordover. Den eneste bebyggelsen ved fjorden er gården Nordmannset på nordsida i den ytre delen og ved Hopseidet i bunnen av fjorden.
Fylkesvei 888 går langs den indre delen av fjorden.
Tårnkuleedderkopp
Utbredelse
Tårnkuleedderkopp ble observert i Gjerstad kommune i juni 2009. Forrige norske registrerte observasjon var i Frogn kommune i 1845. De siste 400 årene er det bare gjort mellom 80 og 90 funn på verdensbasis. Funnene er gjort mellom Kaukasus og Storbritannia.
Rødlistevurdering
Tårnkuleedderkopp er livskraftig, LC, selv om forekomsten inklusive usikkerhet tilsier at arten kunne ha havnet på kategorien EN med bakgrunn i begrenset forekomstareal (B2). Artens kjente forekomstareal er 60 km2, mens beregnet verdi er på 132 km2 (minimum: 60 km2, maksimum 300 km2 ). Tårnkuleedderkopp er trolig oversett, og habitatet til arten mer generelt enn tidligere antatt grunnet nye funn i det siste.
Konklusjon: Tårnkuleedderkopp er vurdert som livskraftig, LC.
Spinalpunksjon
Spinalpunksjon, eller lumbalpunksjon, (eng. lumbar puncture)går ut på å stikke en nål inn gjennom korsryggen til spinalvæskerommet. Prosedyren er alminnelig og utføres så å si daglig ved alle sykehus. Formålet kan være forskjellig. Det kan for eksempel være å sette spinal bedøvelse i forbindelse med operasjon. Man stikker på samme sted for å sette epidural bedøvelse, men går da ikke helt inn i spinalvæskerommet. Effekten blir svakere og mer lokal. Hvis det er mistanke om sykdommer i hjernen eller nervesystemet for øvrig, vil man ofte ta en prøve av spinalvæsken. Man kan da gjøre en rekke forskjellige tester og analyser, som samlet kan gi meget viktig informasjon. I sjeldne tilfeller (oftest kreftsykdommer) kan det være aktuelt å gi medikamenter denne veien.
Inngrep
Spinalpunksjon gjøres som regel i ryggnivå L3/L4 eller L4/L5. L står for lumbal som betyr korsrygg. Der har vi 5 ryggvirvler, og L3/L4 betyr altså mellom virvel nummer 3 og 4 i korsryggen (regnet ovenfra). I dette nivået finnes ingen ryggmarg, den slutter ved L1-virvelen. I området hvor man stikker er det en bunt med nerver som går nedover, og som flyter i spinalvæske. Dette rommet er kledd av hjernehinner. Det er som regel nok med ett eller to stikk, og bedøvelse er derfor sjelden nødvendig – det krever jo også et par stikk. Prosedyren er meget sikker, nerveskade oppstår så å si aldri.
Bruk av riktig nål
Nasjonal kompetansetjeneste for hodepine sier følgende om bruk av riktig nål:
Postpunksjonshodepine
Vanligste bivirkning av spinalpunksjon er en spesiell form for hodepine, kalt postpunksjonshodepine eller post-dural-punksjonshodepine, som skyldes at trykket i sentralnervesystemet forbigående er noe nedsatt. Hodepinen er typisk verre når man er oppe og lindres når man legger seg. Årsaken er som regel at det lekker spinalvæske fra stikkstedet og ut i vevet omkring slik at trykket ikke kommer helt opp i normalt nivå etter undersøkelsen. Det finnes en enkel måte å tette hullet på – ved å ta en blodprøve og sette inn pasientens eget blod i epiduralrommet på stikkstedet. Da går hodepinen raskt over. Men i de aller fleste tilfeller går den over av seg selv etter noen dager.
Eksterne lenker
脳脊髄液
Ken Wasenius-Nilsen
Ken Wasenius-Nilsen (født 29. januar 1981) er en norsk radioprogramleder som i 2020 høres i flere programmer på NRK P13.
Han arbeidet i flere år i NRK P3, blant annet i humorprogrammet Ken eller Torkil sammen med Torkil Risan. Han bel deretter reporter og programleder i aktualitetsmagasinet Osenbanden sammen med blant annet Are Sende Osen. Etter at Ken eller Torkil gikk av lufta i desember 2008, ble han programleder i radioprogrammet Banden. Han har også ledet programmer på NRK P13 og NRK P2.
Fra 1. juli til 9. august 2013 og fra 7. juli 8. august 2014 ledet han radioprogrammet Morratoget  på NRK P3 sammen med Torkil Risan og Yngve Hustad Reite.
Ken Nilsen har også vært med på å skrive boken 33 utrolige nordmenn.
Tangen Brenneri
Tangen Brenneri på Tangen i Stange ble offisielt åpnet 9. januar 1904.
Historie
Etter nedleggelsen av Vik (Vig) Brenneri i 1873 hadde ikke bøndene på Tangen lenger noe sted å levere poteter og korn. Det var et sterkt ønske å få reist et nytt brenneri på Tangen og omkring 1900 var det nedsatt en egen komite. 28. november 1902 ble det konstituerende møte holdt. Det var reist en aksjekapital på 105 750,- fordelt på 131 aksjonærer. Utstyr ble blant annet kjøpt fra Aadals Brug Jernstøberi & Mekaniske Verksted.
I løpet av et gjennomsnitts år ble det levert ca. 20 000 hl. poteter og ca. 30 tonn bygg og det ble brent ca. 125.000 liter råsprit.
Fra 1917 ble firmanavnet endret til A/S P.A.Larsen. Larsen var opprinnelig fra Løten og drev stor brennevinshandel i Rådhusgata i Oslo.
I 1922 ble Vinmonopolet opprettet og P.A.Larsen måtte selge forretningen og varelageret. I 1926 overtok de også destillasjonen. Salgssummen totalt var kr. 515 000,-.
I 1937 ble destillasjonen avviklet og apparatene og maskinene ble demontert.
Dexter Gordon
Dexter Keith Gordon (født 27. februar 1923 i Los Angeles, død 25. april 1990 i Philadelphia) var en amerikansk jazzmusiker (saksofon), kjent som en av verdens ledende.
Som ung medvirket han på innspillinger med Lionel Hamptons band i New York City (1940–43), før han tilbake i hjembyen spilte et par år under Lee Young, Jesse Price og Louis Armstrong. Tilbake i Harlem spilte den Lester Young-inspirerte Gordon under Fletcher Henderson, Billy Eckstine, Allen Eager (1944) og noe senere med Todd Dameron (1949). Med Wardell Gray utkom The Chase (1947). Han medvirket på en rekke bebop-innspillinger, spilte på Spotlite Club, samt ledet egen trio ved Three Dueces.
Etter en Europa-turne der han ga ut Our man in Paris (1962) med Bud Powell, Pierre Michelot og Kenny Clarke, bosatte han seg i København (1962–1977). Der gjorde han en rekke innspillinger fra Jazzhus Montmartre, blant annet med sin Dexter Gordon Quartet med Tete Montoliu piano, Niels-Henning Ørsted Pedersen/Benny Nielsen bass og Alex Riel/Rune Carlsson trommer.
Han hadde konserter på Metropol Jazz Club i Oslo (1962 og 1963) og Hotell Neptun i Bergen der han spilte med Eivin Sannes trio. Gordon komponerte siden King Neptun til Sannes, samt ga ut King Neptun (1964). Han var ved fem Moldejazz (1963-65, 71-72) blant annet i duett med Ivar Medaas og låten «Kjerringa med staven» (1964). Han har også bidratt til Kongsberg Jazzfestival.
På utgivelser med Dexter Gordon Quintet (1967) fant man svenske Rolf Ericson trompet, Lars Sjösten piano, Sture Nordin bass og Per Hultén trommer. Året etter spilte han i den svenske helaftensfilmen Jag elskar, du elskar (1968). Med norske Karin Krog utkom Some other spring (1970), der forøvrig Kenny Drew piano, Niels-Henning Ørsted Pedersen bass og Espen Rud trommer medvirket. I 1981 spilt han på Club 7 i Oslo. Samme kveld las han og flere dikt. Senere samme tiår opptrådte han på Sandvika kino, Bærum, blant annet sammen med saksofonisten Johnny Griffin, hentet hit av konsertarrangør Miloud Guiderk.
Dexter Gordon mottok flere utmerkelser (to ganger «Årets artist» av Down Beat) og ble Oscar-nominert for sin rolle i filmen Round midnight (1986). I København åpnet Jazzhus Dexter (1991).
I den senere tid finner vi «The Dexter Gordon Project» med Harald Gundhus, Eivin Sannes, Stig Hvalryg og Sverre Gjørvad.
Centennial
Centennial var en av de lengste og mest ambisiøse miniserier i USA da den kom. Den kostet over $25 millioner å produsere, noe som ble ansett som veldig mye den gang. Både boka og serien har et økologisk budskap.
Serien ble sendt på NRK sommeren 1979.
DVD / Video
Serien ble utgitt på DVD-region 1 i 2008 og region 2 i 2015.
Den ble utgitt på VHS rundt 1988.
Adidas Superstar
Adidas Superstar er en skotype fra Adidas. Skoene ble først lansert i 1969 som en basketballsko i hi-topversjon, kalt Pro Model. Året etter kom Superstar på markedet i en low-cut, lav utgave. Senere kom det også en mid-cut kalt Pro Shell med borrelåsstropp.
Hi-topversjonen Pro Model ble på 1970-tallet en ledende sko i amerikansk basketball, såvel i college som NBA. Skoen ble brukt av baskelballegender som Jerry West, Wilt Chamberlain og Oscar Robertson. Dominansen fikk Nike til å skjerpe konkurransen, og kjøpte seg merkbart inn i NBA og tok stadig flere markedsandeler utover 1980-tallet. Det toppet seg med signeringen av Michael Jordan, og basketballskoen Air Jordan, som er tidenes besteselgende basketballsko. Superstar fortsatte å tape i markedet helt til hiphop-bandet Run DMC slapp den uavhengige singelen «My adidas» fra albumet Raising Hell i 1986, og gav skoen ny status, ikke minst i nye miljøer. Bandet ble knyttet til Adidas som en av de første ikke-sportsorienterte merkedsavtalene i firmaets historie.
Selv om skoen ble lansert for sportsaktiviteter, og spesielt basketball, er skoen i dag mye brukt som en fritidssko. For en del skointeresserte er den også et samleobjekt. Vanlig brukt kallenavn er shelltoe på grunn av det gummierte tåpanelet
Den skoen som i dag selges under navnet Superstar avviker mye fra den modellen som først ble lansert for 38 år siden. Dagens modell kommer i en rekke utgaver, fra retroutgavene Superstar 80s og Superstar Vintage, til Superstar I, II, TL, ST, Skate, og Wide. Superstar 80s er den mest autentiske på grunn av detaljer som fraværende maljer, mindre bomullspolstring, flatere og gulnet såle og et tåpanel som er kortere, høyere og festet med tre sømmer i front. Størrelsen og artikkelnummeret var tidligere også trykt på linningen og viste skoene at ikke var laget i Sørøst-Asia. Det er heller ikke funnet plass til trekløversymbolet som figurte på de fleste adidasprodukter fra 1970- og 80-tallet og fram til 1992.
Just Cause 2
Just Cause 2 er et videospill som kom ut 23. mars 2010. Spillet er laget for Xbox 360, PlayStation 3 og PC. Spillet er utgitt av Eidos Interactive og distribueres av Square Enix. Det er en fortsettelse av videospillet Just Cause.
Just Cause 2 bruker Avalanche Engine 2.0 som er en oppdatert versjon av den som ble brukt i Just Cause. Spillet er lagt på andre siden av den verden som ble brukt i Just Cause, på den oppfunne øya Panau, satt i sydøst Asia. Panau har et areal på 400 kvadratmiles (engelske miles). Rico Rodriguez kommer tilbake som motstanderen som forsøker å styrte den onde diktatoren Pandak "Baby" Panay og konfronterer sin tidligere mentor Tom Sheldon.
Når Just Cause 2 ble lansert fikk det positive kritikker og ble rost for spillets åpne natur, design av sin verden, lyd og spillmekanikk og ble ansett som en forbedring av forgjengeren. Spillets historie og stemmer ble kritisert. Just Cause 2 var en økonomisk suksess og har per september 2013 solgt over 6 millioner kopier.
Handling
Rico Rodriguez må reise til øya Panau for å finne en tidligere bekjent Tom Sheldon, som er mistenkt for å ha blitt korrupt og skal viss nok arbeide under landets diktator Pandak "Baby" Panay. Rico må underveis alliere seg med øyas tre dominerende kriminelle fraksjoner: "Kakerlakker" (et organisert kriminelt syndikat) og Reapers (en opprørsk sosialistisk milits) og Ular Boys, en ultra-nasjonalistisk opprørsgruppe som blant annet motarbeider utenlandsk innflytelse på øya deres.
Rico samler inn nok informasjon til å spore opp Sheldon, som avslører at han etterforsker en langt større konspirasjon. Rico og Sheldon oppdager at en etterretningsagent kalt Jade Tan har blitt arrestert i Panau, og holdes ved en militærbase for å bli utsatt for tortur og muligens henrettet i løpet av kort tid. Så Rico må forsøke å redde henne og ødelegge hele militærbasen. Spilleren må også spore opp og myrde utenlandske etterretningsagenter som har kontakt med de forskjellige kriminelle fraksjonene på øya.
Røykås
Røykås er et kommuneområde i Lørenskog kommune i Akershus. Det ligger nord for Rasta og sør for E6, like ved kommunegrensa mot Oslo.
Thomas Henriksen
Thomas Henriksen (født 28. juni 1969) er en norsk musiker og plateprodusent.
Han er kjent som tidligere pianist i Dipsomaniacs og har i ettertid har han arbeidet med flere norske artister.
Julius Paltiel
Julius Louis Paltiel (født 4. juli 1924 i Trondheim, død 7. mars 2008 i Trondheim) var en norsk forretningsmann og forstander i det mosaiske trossamfunn. Han var en av de få norske jødene som overlevde utryddelsesleiren Auschwitz. Han og Samuel Steinmann var lenge de siste to gjenlevende nordmenn som var fanger i leiren.
Julius Paltiel bodde i Trondheim. Han var først gift med Rita Paltiel (f. Herbst, død 1987), som han fikk to barn med. Han giftet seg senere med Vera Komissar.
Andre verdenskrig
Da de russiske styrkene rykket inn i Polen januar 1945, ble Auschwitz tvangsevakuert av SS. 60 000 fanger, i hovedsak jøder, ble sendt ut på dødsmarsj. De norske jødene som var med på denne marsjen var Julius Paltiel, Herman Sachnowitz, Samuel Steinmann, Leo Eitinger, Assor Hirsch og Pelle Hirsch. Marsjen gikk gjennom Tsjekkia og innover i Tyskland og endte i Buchenwald. I mars kom de hvite bussene til Buchenwald for å hente skandinaviske fanger hjem. Julius Paltiel og de øvrige fire norske jødene fikk ikke være med fordi de ikke var nevnt på fangelistene. De ble først befridd av amerikanske styrker 11. april, etter å ha lurt døden på nytt ved å stjele klærne med nummer på fra døde, ikke-jødiske fanger. Steinmann, Paltiel og brødrene Hirsch gjemte seg 6. april 1945 da jødene i leiren ble plukket ut og henrettet i et steinbrudd. Få dager senere ble leiren frigjort av amerikanske styrker og de fire kom frem fra skjulestedet. De hvite bussene hentet ut de norske studentene i Buchenwald, mens de fem jødene ikke fikk være med og de kom seg til Danmark på egen hånd.
Etter krigen
Paltiel brukte tiden på sine eldre dager til blant annet å etablere Det jødiske museum i synagogebygningen i Trondheim. Han har også brukt mye tid til å fortelle skoleelever og andre om krigen. Hans hovedbudskap var at nazistenes redselsregime aldri må få lov til å gjentas. Til tross for at han mistet både broren og moren i nazistenes konsentrasjonsleirer, uttalte han kort tid før sin død at han etter krigen aldri følte noe hat overfor nazistene.
Ettermæle
I 2004 ble Paltiel utnevnt til ridder av St. Olavs Orden.
Regjeringen bestemte seg for å ære Paltiel ved å bekoste hans begravelse i Trondheim 12. mars. Statsminister Jens Stoltenberg sa: «Med Julius Paltiel har Norge mistet et sentralt tidsvitne fra de nazistiske utryddelsesleirene under andre verdenskrig. Som en av svært få norske jøder som overlevde oppholdet, har Paltiel helt til det siste vært en tydelig røst for alle som ville lære av hans og hans generasjons erfaringer». Paltiel ble gravlagt ved Det mosaiske trossamfunns gravlund i Trondheim. Til stede ved begravelsen var blant annet kong Harald og kulturminister Trond Giske.
I Trondheim har Paltiel fått en plass oppkalt etter seg, Julius Paltiels plass. Plassen ligger på Kalvskinnet der Elvegata og Erling Skakkes gate møtes. Den ble åpnet på Den internasjonale holocaustdagen 27. januar 2015.
Knut André Nordstoga
Knut André Nordstoga (født 18. februar 1983 i Oslo) er en norsk funksjonshemmet alpinist og kjelkehockeyspiller. Han representerer Oslo Kjelkehockeyklubb. Han har gull fra både EM og VM i kjelkehockey.
Han har funksjonshemmingen ryggmargsbrokk (Spina bifida), og konkurrerer i klassen LW12/11.
Vallensbæk kommune
Vallensbæk kommune ligger i Region Hovedstaden, tidligere Københavns amt. Kommunen ble dannet ved kommunalreformen i 1970 av Vallensbæk Sogn (Smørum Herred).
Vallensbæk er med sine drøye 9 km² en av Danmarks aller minste kommuner. Folketallet i kommunen er lavt til å være en selvstendig dansk kommune, og det er synkende. Men under kommunalreformen i 2007 unngikk kommunen sammenslåinger gjennom å tegne samarbeidsavtale med Ishøj kommune.
Lokalpolitikk
Kurt Hockerup fra Det Konservative Folkeparti ble etter kommunevalget 15. november 2005 valgt til borgermester i kommunen.
Kommunalvalg
Ved valgene siden 2005 har kommunestyret hatt følgende sammensetning:
Mjåvatnet (Vefsn)
Mjåvatnet er en innsjø i Vefsn kommune i Nordland. Europavei 6 passerer gjennom Mjåvassbygda på vestsiden av vatnet. På østsiden av Mjåvatnet ligger Mjåvassfjellet.
Mjåvatnet ligger i Fustavassdraget mellom Ømmervatnet og Fustvatnet. De øvrige innsjøene i vassdraget er Lille Luktvatn og Luktvatn. Innsjøen er lang og smal, og navnet kommer av at innsjøen er mjå, eller smal. I nordenden munner elvestykket Straumanelva ut i Mjåvatnet. Den kommer fra Ømmervatnet. I sørenden ligger utløpselva Straumen, som munner ut i Fustvatnet.
Det er ingen andre større elver som renner ut i Mjåvatnet, men det er en del bekker. Den største av dem er Sannerbekken, som renner fra Sanderbekkhola og nedover Mjåvassfjellet mot Mjåvatnet. Dette er et kjent landemerke i området.
Fiskeslagene i Mjåvatnet er de samme som i Fustvatnet; ørret, røye og trepigget stingsild.
De fleste bofaste i Mjåvatnet jobber stort sett i Mosjøen, men det er også landbruk i området. Helgeland Folkehøgskole ligger også ved Mjåvatnet.
Mjåvatnet er oftest i lokalmedia grunnet bilulykker, og da helst trailervelter, på den svingete Europavei 6 som går gjennom bygda.
Stavernsodden fyr
Stavernsodden fyr er et fyr i Vestfold. Det ble etablert i 1855, men i starten besto det kun av en mindre fyrlykt samt vaktstue. Nåværende bygning ble oppført i 1874. Lysets høyde over havet er 43 meter og rekkevidden er femten nautiske mil. Fyrstasjonen ble automatisert i 1984. Bygningene driftes av Kystlaget Fredriksvern på dugnad. Intensjonen med driften er å ha fyrstasjonen tilgjengelig for allmenheten slik at flest mulig kan oppleve hvordan livet på et fyr kunne arte seg.
Ken eller Torkil
Ken eller Torkil er et norsk humorprogram for ungdom med Ken Wasenius-Nilsen og Torkil Risan som gikk på NRK Radio fra 2005 til 2008. Programmet gikk på P3 og ble den første tiden sendt på lørdager fra kl. 16 til 18, deretter hverdager fra kl. 12 til 13. Else Kåss Furuseth ble også etterhvert en del av programmet. Ludvig Løkholm Lewin var utegående reporter. Programmet inneholdt mange humoristiske stunts fra programlederne og andre som var tilknyttet programmet. Ifølge egenomtalen skulle det være et humorprogram som skulle være «kuriøst, lekent, populærkulturelt og litt absurd».
Første sending gikk 2. juli 2005, mens siste sending gikk 19. desember 2008.
Annet
I mars 2008 ble det kjent at programmet skulle lage en kortfilm ved hjelp av manus fra lytterne og med programledernes favorittskuespiller Trond Espen Seim i hovedrollen. Kortfilmen skulle være klar til juni 2008, og premierevisningen var på Kortfilmfestivalen i Grimstad.
DHT
DHT kan blant annet vise til:
Høystiftet Hildesheim
Høystiftet Hildesheim (Hochstift Hildesheim), også kalt Fyrstbispedømmet Hildesheim og Fyrstedømmet Hildesheim, var navnet på de verdslige besittelsene til det katolske Hildesheim bispedømme. Høystiftet var en suveren stat og samtidig del av det tysk-romerske rike, som en del av den nedersaksiske rikskretsen. Landets territorium var mindre enn det geistlige bispedømmet Hildesheim.
James Hall (skuespiller)
James Hall (født James E. Brown 22. oktober 1900 i Dallas i Texas, død 7. juni 1940 i Jersey City i New Jersey) var en amerikansk skuespiller. Han spilte i stumfilmer som Hotel Imperial (1927), Fire sønner (1928) og The Fleet's In (1928). Hall hadde sin lydfilmdebut i kiminalfilmen The Canary Murder Case (1929), med William Powell og Louise Brooks. Året etter spilte han i Howard Hughes' krigsdrama Luftens dæmoner, med Ben Lyon og Jean Harlow. Halls siste film var dramafilmen Manhattan Tower (1932). De siste årene av livet sitt opptrådte han på små nattklubber. Hall døde av skrumplever 39 år gammel.
Søllerød kommune
Søllerød kommune var inntil 1. januar 2007 en dansk kommune i det nå oppløste Københavns amt, dannet ved kommunalreformen i 1970. Administrasjonssenteret var Holte.
Søllerød ble slått sammen med Birkerød kommune 1. januar 2007 til den nye Rudersdal kommune i Region Hovedstaden i forbindelse med kommunalreformen i 2007.
Borgermester Ove C. Alminde i Birkerød var våren 2005 i alvorlig tvil om de økonomiske fordelene ved sammenslåingen, og Birkerød byråd utskrev derfor folkeavstemning. Avstemningen 12. april 2005 ga et flertall på bare 50,65 % for sammenslåing. Mange borgere i Søllerød var heller ikke særlig begeistret for kommunesammenslåingen, men det ble ikke holdt folkeavstemning i Søllerød kommune.
Ved kommunalvalget i 2005 ble Søllerøds egen borgermester Erik Fabrin fra Venstre valgt til ordfører for den nye sammenslåtte kommunen.
I tillegg til Holte, omfattet Søllerød kommune blant annet følgende byer eller byområder; Øverød, Gl. Holte, Nærum, Trørød og Vedbæk.
Rådhuset for både den gamle og den nye kommunen ligger i Holte og er tegnet av Arne Jacobsen og Flemming Lassen.
18. mai
18. mai er den 138. dagen i året, den 139. i skuddår. Det er 227 dager igjen av året.
Fødsler
Se flere som er født 18. mai i Kategori:Fødsler 18. mai.
Dødsfall
Se flere som døde 18. mai i Kategori:Dødsfall 18. mai.
Liste over byer på Niue
Dette er ei liste over byer på Niue. Lista er komplett, og hver av de 14 landsbyene fungerer også som et administrativt underområde. Hvert av områdene har også en representant i parlamentet. Alofi nord og Alofi sør fungerer sammen som Niues hovedstad, Alofi. Inndelinga i nordøst og sørvest er basert på de to historiske stammedelene, dette er ikke lenger ei administrativ grense.
Bukt
En lang, smal bukt eller vik betegnes som kil, eller et sund.
Bukter har gjerne forholdsvis rolig vann. Dette begunstiger livet i vannet, og derfor er de som regel gode fiskevann. I eldre tid var små havbukter ettertraktet som ankerplasser, mens de store (f.eks. Biscayabukta) var fryktet fordi man lett mistet landkjenningen.
Det kan diskuteres om Middelhavet og Østersjøen er hav eller bare store bukter i Atlanterhavet. Under alle omstendigheter har det vært Europas hell at havet skjærer seg så langt inn i kontinentet. Dels har det betydd en mildning av klimaet, og dels har det lettet transporten i løpet av de årtusener hvor veier var noe man stort sett selv måtte lage.
Bradfield College
Bradfield College er en privat internatskole ligger i den lille landsbyen Bradfield i Berkshire i England.
Skolen ble grunnlagt i 1850 av Thomas Stevens, rektor og eier av Bradfield. Den har nå rundt 480 mannlige og 240 kvinnelige elever.
Skolen fungerer også som sommerskole om sommeren.
Sisimiut
Byen hadde 5 965 innbyggere pr. 2007 og er med dette Grønlands nest største by. Den ligger 42 km nord for polarsirkelen og er Grønlands nordligste havn som er isfri hele året.
Transport til og fra Sisimiut kan gjøres til byens flyplass, men kun mindre fly kan lande her. Det går regelmessige flyavganger til bl.a. Nuuk. Reiser ut fra Grønland rutes til Kangerlussuaq lufthavn som ikke ligger så langt unna. Sisimiut besøkes flere ganger i uken av kystbåten fra Arctic Umiaq Line, som pendler mellom de ulike byene på vestkysten.
Fylkesvei 5591
Fylkesvei 5591 (Fv5591) går mellom Sperreneset og Kolgrov i Solund kommune. Fergeforbindelsen til Rånøy er del av veien. Hovedtraséen er 6,7 km lang.
Frem til 2019 hadde veien betegnelsen fylkesvei 31 (Sogn og Fjordane).
Knerot
Knerot (Goodyera repens) er en plante i orkidéfamilien (marihandfamilien).
Utseende
Stengelen til knerot bøyer seg i 90 graders vinkel ved basis, derav navnet til planta. Øverst på stengelen sitter et aks med 10–15 gulhvite blomster som vender til samme side. Planta snylter stort sett på andre planter, men den har allikevel klorofyll.
Forekomster i Norge
Knerot vokser for det meste i barskog, i spredte grupper. I tillegg kan den vokse i bjørkeskog, rasmark og hei. Den opptrer aldri i store mengder, som regel finner en bare noen få planter som er vanskelige å få øye på.
Planta opptrer over det meste av landet. Den er imidlertid begrensa til lavlandet, og den er også sjeldnere i sørlige og vestlige deler av Norge. Fra 2021 er den kommet med i Norsk rødliste for arter som nær trua (NT).
Fly to the Sky
Fly to the Sky (FTTS) er en sørkoreansk sangduo bestående av Hwanhee og den amerikanskfødte Brian Joo. Duoen ble opprettet i 1998 av SM Entertainment, et sørkoreansk plateselskap som står bak musikere og grupper slik som H.O.T., Shinhwa og BoA. Navnet «Fly To The Sky» ble valgt av SM Entertainmentsjefen Lee Soo-man, som mente at dette navnet passet siden deres suksess ville «fly mot skyene».
Medlemmer
Hwang Yoon-suk, bedre kjent som Hwanhee eller «Fany», er født 17. januar 1981. Han er kanskje mest kjent for sin karakteristiske mørke stemme. Hwanhee ble oppmuntret av en som jobbet for SM Entertainment til å komme på en audition etter å ha blitt hørt på en festival på sin videregående skole.
Brian Gintaek Joo er født 10. januar 1981. I motsetning til Hwanhee, som er født og oppvokst i Sør-Korea, kommer Brian selv fra New Jersey. Uten at han selv visste det ble Brian skrevet opp av en venn for en audition hos Brothers Entertainment (samme firma som oppdaget Tony Ahn fra H.O.T. og Andy Lee fra Shinhwa). 21. november 1999 fikk Brian den offisielle debuten sammen med Hwanhee i Fly to the Sky.
Historie
Fly to the Sky fikk sin offisielle debut den 21. november på LOG-IN H.O.T. show og SM music festival 99. Det første albumet til duoen kom 9. desember samme år under tittlen Day by Day. Dette albumet med sine ballader og popbaserte låter gjorde at Fly to the Sky skilte seg ut fra andre unge grupper som spilte mer teknobaserte låter. Albumet ble en suksess og solgte mer enn 250 000 kopier over hele Sør-Korea. i 2000 fikk duoen prisen for «beste nykommer» i Rhythm and blues-sjangeren.
Zjytomyr oblast
Zjytomyr oblast (ukrainsk: Житомирська область) er et fylke (oblast) i Ukraina. Fylkets areal er 29 832 km². I 2006 hadde Zjytomyr oblast 1 328 158 innbyggere og administrasjonssenteret ligger i byen Zjytomyr.
Fylket ligger nordvest i Ukraina og grenser til Hviterussland i nord og til Kyiv oblast i øst, Vinnytsia- og Khmelnytskyj oblast i sør og Rivne oblast i vest.
Högsta domstolen (Sverige)
Högsta domstolen (HD) er i Sverige den ene av de to parallelle høyeste instansene i det allmenne domstolsvesenet. Högsta domstolen er siste instans i tvistemål, kriminalsaker og spørsmål som har blitt avgjort av ankeretten (hovrätten). Høyeste instans i forvaltningssaker er derimot Högsta förvaltningsdomstolen.
Korallrot
Korallrot (Corallorhiza trifida) er en plante i orkidéfamilien (marihandfamilien).
Utseende
Korallrot er en uanselig orkidé, i hvert fall tilsynelatende. Den blir rundt 15 centimeter høy, har en brunaktig farge og mangler blader. Det skyldes at den mangler klorofyll. Korallrot livnærer seg i stedet ved å snylte på andre planter.
Går en nærmere inn på planta og beskuer blomstene, ser en at de er ganske så spektakulære. En hvit underleppe med røde prikker, omkranset av gule kronblader, gjør blomsten til en skjønnhetsopplevelse. Korallrot har rundt 10 sånne blomster i aks på hver stengel.
Korallrot har flere nære slektninger i tropiske strøk, noe som forklarer at blomsten har en såpass eksotisk utforming.
Forekomster i Norge
Korallrot vokser stort sett i skog med høy grunnvannsstand, men den kan også forekomme på åpne områder som beitemark og myr. Planta er ikke avhengig av næring eller kalk.
Dorothy McGuire
Dorothy Hackett McGuire (født 28. mai 1916 i Omaha i Nebraska, død 13. september 2001 i Santa Monica i California) var en amerikansk skuespillerinne som ble nominert til Oscar for beste kvinnelige hovedrolle for skildringen sin i Mellom gentlemenn (1947).
Korallrot
Forekomster i Norge
Korallrot finnes i hele Norge, og er nok en av de vanligste orkidéene vi har. Den er derfor ikke freda. Det er allikevel ikke så ofte en kommer over planta. Den er i rødlistevurderingen 2021 regnet som livskraftig (LC).
Dorothy McGuire
Bakgrunn
Dorothy McGuire var det eneste barn av Thomas Johnson McGuire og Isabelle Flaherty McGuire. Hun fikk sin scenedebut som 13-åring på Omaha Community Playhouse der hun spilte mot Henry Fonda.
Karriere
Hennes store gjennombrudd kom tre år senere i stykket Claudia, en suksess som hun gjentok på film i 1943.
Gjennom årene fikk hun stor respekt og beundring som en moden skuespillerinne somr utstrålte vennlighet, varme og indre skjønnhet i fengslende, men uglamourøse rolleportretter. Blant henbes beste roller var den dumme servicepike i The Spiral Staircase. Hun ble nominere til en Oscar for beste kvinnelige hovedrolle i 1948 for sin prestasjon i Gentleman's Agreement.
I de senere år opptrådte hun meget på TV. I 1970-årene spilte gun i den populære fjernsynsserien ''Rich Man, Poor Man, som mor til Jordache-brødrene (Peter Strauss og Nick Nolte).
Privatliv
Hennes privatliv var preget av tilbaketrukkethet og unngåelse av pressen. Fra 1943 ble hun gift med den berømte fotograf John Swope (1908–1979; han arbeidet blant annet for Life Magazine). De fikk en sønn og en datter. McGuire fulgte ofte med sin mann i hans arbeide rundt omkring i verden.
Dorothy McGuire har en stjerne for film på Hollywood Walk of Fame på 6933 Hollywood Blvd.
Freden i København
Freden i København, Københavnsfreden, er en betegnelse på en fredsavtale mellom Sverige og Danmark-Norge, inngått i København den. Etter freden i Roskilde av brøt det ut krig igjen i juni 1658. Freden i København bekreftet fredsavtalen fra 1658 med unntak av at Sverige måtte gi tilbake Trondhjems len og Bornholm. Sverige aksepterte også fremmede krigsfartøy i Østersjøen.
Batesia hypochlora
Batesia hypochlora er en sommerfugl som tilhører gruppen Biblidinae i den store familien flikvinger (Nymphalidae).
Utseende
En stor (vingespenn 85-95 millimeter), svært fargerik sommerfugl med avrundede vinger. Oversiden er skinnende blå bortsett fra et skarpt rosa skråbånd på forvingen. Forvingens underside er mørk, også med det rosa skråbåndet. Bakvingens underside er gul med svart ytterkant.
Levevis
Larvene lever på planter i slekten Caryodendron i vortemelkfamilien (Euphorbiaceae).
Utbredelse
Arten er utbredt langs den nordlige delen av Andesfjellene.
Trikken i Pyongyang
Trikken i Pyongyang består av tre ulike trikkelinjer i den nordkoreanske hovedstaden Pyongyang.
Historie
Før Koreakrigen (1950–1953) eksisterte det tre trikkesystemer i Korea, i Seoul, Busan og i Pyongyang. Under krigen ble trafikken i Pyongyang lagt ned, mens systemene i Seoul og Busan overlevde krigen. De ble imidlertid lagt ned senere ettersom trafikken gradvis ble overført til busser på 1960-tallet.
Behovet for offentlig kollektivtransport er betydelig større i Nord-Korea, sammenlignet med Sør-Korea, blant annet fordi privatbilisme stort sett er ikke-eksisterende. Kollektivtrafikken måtte dessuten på grunn av oljemangel fokusere på elektrifiserte løsninger, som undergrunnsbane og trolleybuss. Etterhvert som bussrutene ble overfylte, ble det bestemt at en skulle bygge ut et trikkenett for å øke kapasiteten. Den første trikkelinja ble åpnet i 1991.
Gjennom 1990-tallet har det vært flere strømbrudd, som har gått ut over trikkelinjenes regularitet. I 2003 ble den østligste delen av linje 1 mellom P'yŏngyang-yŏk og Songsin stengt, fordi brua over Taedongelva ble for skrøpelig.
Det var tidligere forbudt for utenlandske turister å kjøre med trikken, men enkelte turoperatører legger nå inn en trikketur i programmet.
I 1999 ble det også åpnet en trikkelinje i den nordkoreanske byen Ch'ŏngjin.
Linjer
Det er tre trikkelinjer som er i drift på tilsammen 53,5 km lengde.
Hver av trikkelinjene har egne trikkestaller. Per 2006 kostet en trikkebillett 5 won.
Kŭmsusanlinja
Pyongyang har en egen trikkelinje som blir benyttet i Kumsusan minnepalass, der Kim Il-sung ligger begravet. Denne linja er bare for palassets besøkende og er ikke knyttet sammen med byens øvrige trikkenett. Det kreves ikke betaling for denne linja. Den benytter en egen sporvidde og egne vogner produsert i Sveits.
Aursnes
Det finnes minst to norske slekter Aursnes uten kjente forbindelser mellom disse. De har sitt utspring fra hhv. Aursnes på Sykkylven og Aursnes i Ulstein. Aursnes-slekten fra Sykkylven er den største. Det finnes 74 personer med etternavnet Aursnes i Norge. Slektsnavnet er beskyttet.
Stedsnavn
Navnet Aursnes forekommer flere steder på Sunnmøre. Navnet er antagelig sammensatt av gammelnorske aure, «elv» og nes, «deltaområde/eleveos eller oppbyggede arealer der en elv renner ut i havet».
Platte River
Platte er en elv i Nebraska i USA. Den starter der elvene North Platte og South Platte, som begge har sitt utspring i Rocky Mountains i Colorado, møtes. Platte renner gjennom Nebraska før den munner ut i Missouri på grensen mellom Nebraska og Missouri, 25 km fra Omaha. Platte er 499 km lang, men de to tilførselselvene dens er opptil 1 094 km lange, slik at hele vassdraget da er 1 593 km langt. Det samlede nedbørfeltet er på om lag 233 100 km².
Elven er ikke dyp nok til at skip kan seile i den, og brukes mest til kraftproduksjon. Elva er stri og dyp oppe i fjellene, men svært grunn i lavlandet. På 1700-tallet var elva kjent blant franske pelsjegere som Nebrasier eller Nebraska River. Området var lenge omstridt mellom Frankrike og Spania. Gjennom Louisiana-kjøpet i 1803 tilfalt elva USA. Elvefaret var svært viktig for den tidligere koloniseringen av disse vestlige delene av prærien.
North Platte er den største tilførselselva til Platte. Den er 1 094 km lang og starter i Colorado, renner nordover via Wyoming og renner sammen med South Platte og danner elva Platte i Nebraska. Nedbørfeltet er på 80 755 km². Utspringet er helt nord i Colorado, i Jackson County. Elva renner ut på prærien ved byen Casper i Natrona County, Wyoming og renner deretter sørøstover og får følge av Laramie River før den renner inn i Nebraska. Inne i denne delstaten møter den elva South Platte ved byen North Platte i Lincoln County.